מוקדמות מונדיאל 2026

מוקדמות מונדיאל 2026 הוא השלב המקדים למונדיאל 2026, ובו יתחרו 207 נבחרות, מתוכן יעפילו 45 נבחרות למונדיאל, בנוסף למארחות, קנדה, ארצות הברית ומקסיקו, שהעפילו אוטומטית לטורניר, ללא צורך בהשתתפות במשחקי המוקדמות. 45 המקומות הפנויים יתחלקו כך בין קונפדרציות הכדורגל: CAF (אפריקה) – 9 מקומות ישירים ומקום בפלייאוף הבניבשתי, עליהם יתחרו 54 נבחרות. AFC (אסיה) – 8 מקומות ישירים ומקום בפלייאוף הבניבשתי, עליהם יתחרו 45 נבחרות. אופ"א (אירופה) – 16 מקומות, עליהם יתחרו 55 נבחרות. CONCACAF (צפון ומרכז אמריקה והקריבים) – 3 מקומות ישירים ועוד 2 מקומות בפלייאוף הביניבשתי, עליהם יתחרו 32 נבחרות. OFC (אוקיאניה) – מקום אחד ישיר ועוד אחד בפלייאוף הביניבשתי, עליהם יתחרו 11 נבחרות. CONMEBOL (אמריקה הדרומית) – 6 מקומות ישירים ועוד אחד לפלייאוף הביניבשתי, עליהם יתחרו 10 נבחרות ערך מורחב – מוקדמות מונדיאל 2026 - אסיה 45 הנבחרות החברות בקונפדרציית הכדורגל של אסיה (AFC) יתמודדו על 8 מקומות ישירים למונדיאל 2026 ועוד מקום בפלייאוף הביניבשתי. המוקדמות יתקיימו במספר סיבובים כאשר שני הסיבובים הראשוים משמשים גם כמוקדמות לגביע אסיה בכדורגל 2027 סיבוב ראשון: 18 הנבחרות הדורגו במקומות 28–46 בדירוג פיפ"א ביולי 2023 יתמודדו בצמד משחקים, בית וחוץ. 9 הנבחרות המנצחות יעלו לשלב הבא. סיבוב שני: 36 הנבחרות (9 המנצחות של הסיבוב הראשון ו־27 הנבחרות הראשונות באסיה) יחולקו ל־9 בתים של 4 נבחרות וישחקו ביניהן בשיטת בית חוץ. שתי הנבחרות הראשונות בכל בית יעפילו לשלב המוקדמות הבא (וגם יעפילו אוטומטית לגביע אסיה 2027). סיבוב שלישי: 18 הנבחרות שיעלו מהשלב השני יחולקו לשלושה בתים של שש נבחרות כל אחת. שתי הראשונות מכל בית יעלו למונדיאל. הנבחרות שיסיימו במקומות השלישי והרביעי יעלו לסיבוב הבא. סיבוב רביעי: שש הנבחרות שיסיימו במקום השלישי והרביעי יחולקו לשני בתים של שלוש קבוצות וישחקו במגרש נייטרלי האחת נגד השנייה. הראשונה תעפיל לגביע העולם והשניה תעלה לשלב הבא. סיבוב חמישי: שתי הנבחרות שיסיימו במקום השני בסיבוב הקודם ישחקו ביניהן משחק בית חוץ כאשר המנצחת תעפיל לפלייאוף הבין-יבשתי. ערך מורחב – מוקדמות מונדיאל 2026 - אירופה 55 הנבחרות ששייכות לאופ"א יתמודדו על 16 מקומות במונדיאל. סיבוב ראשון (שלב הבתים): 55 הנבחרות יחולקו ל־12 בתים של 4 או 5 נבחרות שישוחק בשיטת בית חוץ. 12 המנצחות יעפילו למונדיאל והסגניות יעלו לסיבוב השני. סיבוב שני (פלייאוף): 12 הסגניות משלב הבתים בנוסף לארבע נבחרות שיעפילו מליגת האומות 2024/2025 ישחקו בסיבוב הזה. הנבחרות יחולקו ל־4 מסלולים בכל אחת מהן 4 נבחרות. הנבחרות ישחקן ביניהן אצל מארחת אחת לכל מסלול במשחק חצי גמר והמנצחות יעלו למשחק גמר. 4 מנצחות הגמרים יעפילו למונדיאל. הערה: נכון ליולי 2023 נבחרת רוסיה מושעית מפעלות בינלאומית בעקבות מלחמת אוקראינה–רוסיה. אולם טרם הוחלט אם יורשו להשתתף במוקדמות מונדיאל 2026 או לא. ערך מורחב – מוקדמות מונדיאל 2026 - אוקיאניה לראשונה מובטח מקום ודאי לנציגת אוקיאניה במונדיאל. בנוסף למקום בפלייאוף הביניבשתי. שיטת המוקדמות: סיבוב ראשון: 4 המדורגות בדירוג הנמוך ביותר באוקיאנה לפי דירוג פיפ"א ישחקו ביניהן בשיטת פלייאוף. המנצחת תעלה לסיבוב השני. סיבוב שני: 7 המדורגות בדירוג הגבוה ביותר בנוסף לעולה מהסיבוב הקודם יחולקו לשני בתים של 4 קבוצות. כל נבחרת תשחק פעם אחת נגד הנבחרות בבית שלה. שתי הראשונות בכל בית יעלו לשלב הבא. סיבוב שלישי: ארבעת העולות ישחקו בשיטת פלייאוף כאשר המנצחת במשחק הגמר תעלה ישירות למונדיאל והמפסידה בגמר תעלה לפלייאוף הביניבשתי. משחקי הסיבוב הראשון יערכו באפיה, סמואה. המשחק הראשון יערך ב-6 בספטמבר והמנצחות יעלו למשחק השני שיערך ב־9 בספטמבר. ערך מורחב – מוקדמות מונדיאל 2026 - אפריקה 54 הנבחרות החברות בקונפדרציית הכדורגל של אפריקה (CAF) יתמודדו על 9 מקומות במונדיאל בנוסף למקום בפלייאוף הביניבשתי. סיבוב ראשון: כל הנבחרות חולקו ל־9 בתים של 6 נבחרות וישחקו בשיטת בית חוץ. תשע הנבחרות שינצחו את הבתים יעפילו למונדיאל. סיבוב שני: ארבע הנבחרות הטובות ביותר מהמקום השני ישחקו בשיטת פלייאוף. המנצחת תעפיל לפלייאוף הביניבשתי. הערה: נבחרת אריתריאה, שובצה לבית הזה אולם פרשה מההתמודדות עוד לפני המשחק הראשון. המשחק של קונגו נגד ניז'ר שהיה צריך להתקיים ב־6 ביוני 2024 לא התקיים בגלל ששר הספורט של קונגו לא הסכים להזזת המשחק מהבירה בראזוויל לקינשאסה, כפי שהנחו פיפ"א. בעקבות כך נפסל הפסד טכני 0–3 לנבחרת קונגו. הערה: טרם פורסם איך פרישת אריתריאה תשפיע על חישוב המיקום של המקום השני. ערך מורחב – מוקדמות מונדיאל 2026 - אמריקה הצפונית שלוש נבחרות מהיבשת יארחו את המונדיאל ולכן העפילו אליו אוטומטית, קנדה, ארצות הברית ומקסיקו. סיבוב ראשון: 4 הנבחרות המדורגות 29–32 בהסתמך על הדירוג העולמי של פיפ"א בנובמבר 2023, שיחקו בשיטת בית וחוץ. שתי המנצחות עלו לשלב הבא. סיבוב שני: 2 העולות מהסיבוב הקודם ו־28 הנבחרות המדורגות 1–28 חולקו ל־6 בתים של 5 נבחרות ומשחקות סיבוב אחד ביניהן (2 משחקי חוץ ו־2 משחקי בית לכל אחת). שתי הנבחרות המדורגות ראשונות יעפילו לסיבוב הבא. סיבוב שלישי: 12 העולות מהסיבוב השני יחולקו ל־3 בתים של 4 קבוצות ישחקו בשני סבבים, בית-חוץ. שלוש הנבחרות שסיימו במקום הראשון יעפילו למונדיאל, שני הנבחרות הטובות ביותר מהמקום השני יעפילו לפלייאוף הבין יבשתי. הערה: קובה זכו בניצחון טכני על איי קיימן בגלל בעיות ויזה של איי קיימן. ערך מורחב – מוקדמות מונדיאל 2026 - אמריקה הדרומית באוגוסט 2022 החליטה CONMEBOL להמשיך בשיטת המוקדמות כמו ששת טורנירי המוקדמות הקודמים. 10 הנבחרות ששייכות ל־CONMEBOL יתמודדו בבית אחד על 6 מקומות למונדיאל ומקום אחד לפלייאוף הבין־יבשתי. בעקבות זיוף מסמכי הלידה של ביירון קסטיו במוקדמות הקודמות על ידי ההתאחדות האקוודורית, לאקוודור הורדו שלוש נקודות. שש נבחרות יעפילו לפלייאוף הביניבשתי. בשלב הראשון ישחקו 4 הנבחרות המדורגות נמוך יותר בדירוג פיפ"א. בשלב השני, שתי המנצחות ישחקו נגד שתי המדורגות הראשונות. שתי המנצחות יעפילו למונדיאל. מדיה וקבצים בנושא מוקדמות מונדיאל 2026 בוויקישיתוף דיווח על פרישת אריתראה דיווח על ביטול המשחק בין קונגו לניז'ר מידע על העונש של CAS